4. pielikums
Iepirkuma nolikumam
(iepirkuma identifikācijas numurs: IZM2024/12/AK)

Tehniskās specifikācijas sagatavošanas datums: 10.07.2024.

Tehniskā specifikācija
1. Pakalpojuma vispārīgs apraksts
1.1. Ministru kabineta 2022.gada 22.februāra rīkojuma Nr.119 “Par valsts nekustamā īpašuma Akadēmijas laukumā 1, Rīgā, nodošanu bez atlīdzības Latvijas Zinātņu akadēmijas īpašumā” (turpmāk - MK rīkojums Nr.119) 6.punktā ir noteikts, ka, ja nekustamā īpašuma amortizācijas periodā tiek konstatēts, ka ir pārsniegts papildinošās saimnieciskās darbības 20 procentu apjoms no nekustamā īpašuma kopējās gada jaudas platības izteiksmē vai nekustamajā īpašumā tiek veikta cita veida saimnieciskā darbība, kas nav uzskatāma par papildinošo saimniecisko darbību vai papildpakalpojumiem, Latvijas Zinātņu akadēmijai (turpmāk - LZA) ir pienākums proporcionāli šai nekustamā īpašuma daļai atmaksāt valstij (valsts budžetā) saņemto nelikumīgo komercdarbības atbalstu kopā ar procentiem par attiecīgo gadu, kurā pārsniegts noteiktais 20 procentu apjoms vai veikta cita veida saimnieciskā darbība, kas nav uzskatāma par papildinošo saimniecisko darbību vai papildpakalpojumiem. Nelikumīgais komercdarbības atbalsts ir atgūstams kopā ar procentiem saskaņā ar Komercdarbības atbalsta kontroles likuma IV un V nodaļu.
1.2. Iepirkuma mērķis – pārbaudīt vai tiek izpildīts MK rīkojuma Nr.119 5.punktā LZA noteiktais pienākums, īstenojot MK rīkojuma Nr.119 1.punktā minētos uzdevumus, ievērot komercdarbības atbalsta kontroles regulējuma nosacījumus (turpmāk – Darba uzdevums):
1.2.1. Darba uzdevumi ir:
· pārbaudīt informāciju par spēkā esošajiem nekustamā īpašuma nomas līgumiem, norādot par katru nomas līgumu – nomnieku, nomas objekta izmantošanas mērķi, iznomāto platību, saņemto nomas maksu un nomas līguma darbības termiņu par laika periodu no 2022.g. 22.februāra līdz 2024.g. līguma par pakalpojumiem noslēgšanas brīdim; 
· izvērtēt vai ir pārsniegts papildinošās saimnieciskās darbības 20 procentu apjoms no nekustamā īpašuma kopējās gada jaudas platības izteiksmē, kā arī vai nekustamajā īpašumā tiek veikta cita veida saimnieciskā darbība, kas nav uzskatāma par papildinošo saimniecisko darbību vai papildpakalpojumiem un kādā apmērā platības vai finanšu izteiksmē;
· izvērtēt vai ar MK rīkojumu Nr.119 LZA īpašumā nodotajā nekustāmajā īpašumā tika pārsniegts noteiktais papildinošās saimnieciskās darbības apjoms, kā arī vai nekustamajā īpašumā tiek veikta cita veida saimnieciskā darbība, kas nav uzskatāma par papildinošo saimniecisko darbību vai papildpakalpojumiem un gadījumā, ja tiek konstatēts nelikumīgais komercdarbības atbalsts, kādā apmērā LZA ir pienākums atmaksāt valstij (valsts budžetā) saņemto nelikumīgo komercdarbības atbalstu kopā ar procentiem par laika periodu no 2022.g. 22.februāra līdz 2024.g. līguma par pakalpojumiem noslēgšanas brīdim;
· piedāvāt metodoloģiju turpmākajai komercdarbības atbalsta uzraudzībai attiecībā uz LZA īpašumā nodotu nekustāmo īpašumu (piemēram, kā uzskaitīt noslēgtus nomas līgumus un iznomāto platību pret kopējo ēkas lietderīgo platību);
· sagatavot kopsavilkumu ar pamatojumu par nelikumīgā komercdarbības atbalsta apmēru kopā ar procentiem, Word un Excel formātā.
1.2.2. Darba izpildes termiņš ir 2 (divi) mēneši no līguma noslēgšanas datuma.
2. Darba uzdevums
2.1. Nodrošināt dokumentācijas pārbaudi par spēkā esošajiem nekustamā īpašuma nomas līgumiem, pārbaudot par katru nomas līgumu – nomnieku, nomas objekta izmantošanas mērķi, iznomāto platību, noteikto nomas maksu un nomas līguma darbības termiņu. Kā arī identificēt neiznomāto platību un iegūt par šo platību neiznomāšanas iemesliem LZA viedokli.
2.2. Izvērtēt LZA nekustamā īpašuma nomu, konstatējot komercdarbības atbalsta kontroles regulējuma nosacījumu ievērošanu, pārbaudot, vai netiek pārsniegts papildinošās saimnieciskās darbības 20 procentu apjoms no nekustamā īpašuma kopējās gada jaudas platības izteiksmē un vai nekustamajā īpašumā netiek veikta cita veida saimnieciskā darbība, kas nav uzskatāma par papildinošo saimniecisko darbību vai papildpakalpojumiem. Ja tiek konstatēts, ka Latvijas Zinātņu akadēmijai ir pienākums atmaksāt valstij (valsts budžetā) saņemto nelikumīgo komercdarbības atbalstu, identificēt summu kāda atmaksājama.
2.3. Izstrādāt metodoloģiju turpmākai LZA īpašumā nodotā nekustāmā īpašuma komercdarbības atbalsta uzraudzībai (piemēram, nomas līgumos norādītā platība pret kopējo lietderīgo platību);
2.4. Darba uzdevuma izpildes rezultātā sniegt atzinumu un sagatavot ziņojumu par Darba uzdevumā veikto pārbaužu rezultātā konstatētajiem faktiem un veiktajiem secinājumiem.
3. Darba uzdevuma izpildes kārtība
3.1. Pakalpojuma sniedzējs veic LZA spēkā esošo nekustamā īpašuma nomas līgumu pārbaudi par laika periodu no 2022.g. 22.februāra līdz 2024.g. līguma par pakalpojumiem noslēgšanas brīdim.
3.2. Pakalpojuma sniedzējs veic pārbaudi vai tiek izpildīts MK rīkojuma Nr.119 5.punktā Latvijas Zinātņu akadēmijai noteikts pienākums, īstenojot MK rīkojuma Nr.119 1.punktā minētos uzdevumus, ievērot komercdarbības atbalsta kontroles regulējuma nosacījumus, ka arī ziņojuma sagatavošanu un rezultātu prezentēšanu.
3.3. Pakalpojuma sniedzējs klātienē pārliecinās par dokumentos identificētās iznomātās telpas platības atbilstību faktiski iznomātai platībai.
3.4. Pakalpojuma sniedzējs nodrošina pakalpojuma kvalitātes uzraudzību visos tā posmos.
3.5. Pakalpojuma sniedzējs ir neatkarīgs piemērotas pārbaudes metodes izvēlē, nodrošinot konkrētu ticamības līmeni.
3.6. Pakalpojuma sniedzējs nodrošina, ka tā piesaistītais/-ie revidents/-i piedalās darba uzdevuma izpildē un prezentācijā.
3.7. Pakalpojuma sniedzējs apņemas cieši sadarboties ar Pasūtītāju, sniedzot priekšlikumus par pārbaudāmajā sistēmā iesaistīto atbildību, funkcijām, darbības atbilstību mērķiem un prasībām un rezultātiem.
4. Darba uzdevuma izpildes termiņš
Revīzijas ziņojuma galīgais variants tiek iesniegt Pasūtītājam ne vēlāk kā 10 darba dienas pēc Pasūtītāja komentāru saņemšanas par revīzijas ziņojuma projektu.
5. Darba izpildes rezultāts un pakalpojuma apmaksa
5.1. Darba uzdevuma izpildes rezultātā tiek sagatavots apliecinājuma ziņojums, ko paraksta zvērināts revidents. Pakalpojumi tiek sniegti saskaņā ar Starptautisko revīzijas un apliecinājumu standartu padomes izdoto 3000. Starptautisko apliecinājuma uzdevumu standartu (SAUS) “Apliecinājuma uzdevumi, kas nav vēsturiskās finanšu informācijas revīzija vai pārbaude” (vai ekvivalentu).
5.2. Ar darba uzdevumu izpildes rezultātu nepieciešams iepazīstināt Izglītības un zinātnes ministrijas pārstāvjus un rezultātus prezentēt Pasūtītāja organizētās sanāksmes laikā 10 darba dienu laikā pēc revīzijas ziņojuma galīgā varianta akceptēšanas no Pasūtītāja puses.

6. Datu apstrādes mērķis un tiesiskais pamats
6.1. Pakalpojuma sniedzējam revidenta darba uzdevuma veikšanai ir jāveic informācijas un datu analizēšana no iestādes datu bāzēm un citiem saistošajiem dokumentiem u.c. 
6.2. Datu apstrādes mērķis ir veikt revīziju, ņemot vērā Tehniskās specifikācijas darba uzdevumā noteikto.
6.3. Fizisko personu datu apstrādes tiesiskais pamats - Personas datu apstrāde notiek saskaņā ar  Eiropas Parlamenta un padomes 2016. gada 27. aprīļa regulas 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) (turpmāk – Regula)  6. panta e) apakšpunktā noteikto, pakalpojums tiek veikts sabiedrības interesēs.
6.4. Par precīzām datu kategorijām Pasūtītājs un Pakalpojuma sniedzējs vienojas revīzijas izpildes laikā atbilstoši darba uzdevumā noteiktajam. 
6.5. Pakalpojuma sniedzējam jāievēro Latvijas Republikas un Eiropas Savienības tiesību akti par fizisko personu datu aizsardzību, Informācijas atklātības likumu un citi informācijas apriti reglamentējošie normatīvos aktus.

